cyanic-selkie/wikianc huggingface dataset:
ꦏꦧꦸꦥꦠꦺꦤ꧀ꦠꦼꦩꦁꦒꦸꦁ
ꦒꦺꦪꦺꦴꦒꦿꦥ꦳ꦶ
ꦱꦼꦧꦒꦶꦪꦤ꧀ ꦒꦼꦣꦺ ꦮꦼꦮꦼꦁꦏꦺꦴꦤ꧀ ꦏꦧꦸꦥꦠꦺꦤ꧀ꦠꦼꦩꦁꦒꦸꦁ ꦮꦸꦗꦸꦢ꧀ ꦣꦠꦂꦫꦤ꧀ ꦣꦸꦮꦸꦂ ꦭꦤ꧀ ꦥꦒꦸꦤꦸꦁꦔꦤ꧀, ꦪꦲꦶꦏꦸ ꦥꦺꦫꦁꦔꦤ꧀ꦤꦶꦁ ꦫꦁꦏꦺꦪꦤ꧀ ꦣꦠꦂꦫꦤ꧀ ꦣꦸꦮꦸꦂ ꦣꦶꦪꦺꦁ. ꦲꦶꦁ ꦠꦥꦼꦭ꧀ ꦮꦠꦼꦱ꧀ ꦏꦫꦺꦴ ꦏꦧꦸꦥꦠꦺꦤ꧀ ꦮꦤꦱꦧ ꦢꦸꦩꦸꦤꦸꦁ ꦒꦸꦤꦸꦁ ꦱꦶꦤ꧀ꦢꦫ ꦭꦤ꧀ ꦒꦸꦤꦸꦁ ꦱꦸꦩ꧀ꦧꦶꦁ. ꦠꦼꦩꦁꦒꦸꦁ ꦢꦸꦩꦸꦤꦸꦁ ꦲꦶꦁ ꦢꦭꦤ꧀ ꦥꦿꦺꦴꦥ꦳ꦶꦤ꧀ꦱꦶ ꦏꦁ ꦔꦸꦧꦸꦁꦔꦏꦺ ꦱꦼꦩꦫꦁ-ꦥꦸꦂꦮꦏꦼꦂꦠ. ꦗꦭꦸꦂ ꦥꦫꦏ꧀ꦏꦤ꧀-ꦮꦼꦭꦺꦫꦶ ꦔꦸꦧꦸꦁꦔꦏꦺ ꦠꦼꦩꦁꦒꦸꦁ ꦏꦫꦺꦴ ꦗꦭꦸꦂ ꦥꦤ꧀ꦠꦸꦫ.
ꦥꦩꦫꦺꦤ꧀ꦠꦃꦲꦤ꧀
ꦏꦧꦸꦥꦠꦺꦤ꧀ꦠꦼꦩꦁꦒꦸꦁ ꦏꦼꦠꦠ ꦱꦏꦶꦁ 20 ꦏꦕꦩꦠ꧀ꦠꦤ꧀, ꦪꦲꦶꦏꦸ:
Melinggih Kelod, Payangan, Gianyar
Melinggih Kelod iku désa ing Kacamatan Payangan, Kabupatèn Gianyar, Bali.
Jukup, Lumbis, Nunukan
Jukup iku désa ing Kacamatan Lumbis, Kabupatèn Nunukan, Provinsi Kalimantan Wétan, Indonésia.
Matesih, Matesih, Karanganyar
Matesih iku désa ing Kacamatan Matesih, Kabupatèn Karanganyar, Provinsi Jawa Tengah, Indonésia.
Lutnes
Lutnes punika dhusun ingkang kapernah ing praja Nurwègen.
Priyasa, Karangbinangun, Lamongan
Priyasa utawa Priyoso iku désa ing Kacamatan Karangbinangun, Kabupatèn Lamongan, Provinsi Jawa Wétan, Indonésia.
Terråk
Terråk punika dhusun ingkang kapernah ing praja Nurwègen.
Siraman, Wanasari, Gunungkidul
Siraman iku désa ing Kacamatan Wanasari, Kabupatèn Gunungkidul, Daerah Istimewa Yogyakarta.
Long Ikis, Paser
Long Ikis iku kecamatan ing Kabupatèn Paser, Kalimantan Wétan, Indonésia. Long Ikis merupakan sentra perkebunan Kelapa Hibrida.
Oklahoma
Oklahoma iku siji praja ing Amérika Sarékat sing dumunung ing pérangan kidul tlatah Amérika Sarékat pérangan tengah. Sing ndunungi watara 3.617.000 jiwa ing taun 2007. Jembar wewengkon watara 68667 sqmi. Oklahoma iku praja sing nomer 28 paling padhet sing ndunungi Amérika Sarékat, lan nomer 20 paling jembar. Jeneng praja iki asal tembung basa Choctaw okla lan humma sing tegesé "Wong abang".
Ngadiluwih, Matesih, Karanganyar
Ngadiluwih iku désa ing Kacamatan Matesih, Kabupatèn Karanganyar, Provinsi Jawa Tengah, Indonésia.
Allan Hills 84001
Allan Hills 84001 (racaké disingkat ALH 84001 ) ya iku meteorit kang tinemu ning Allan Hills, Antarktika, nalika tanggal 27 Dhésèmber 1984 déning kelompok pencari meteorit Amérikah Sarékat saka proyek ANSMET. ALH 84001 dinuga saka planit Mars. Nalika tinemu, meteorit iki duwé massa (aboté) 1.93 kg. Ning taun 1996, NASA nyimpulaké manawa bisa waé meteorit iki ngandhut baktèri saka Mars. Wolung taun sawisé iku, NASA mbiwara wara-wara penemuné baktèri asing kang ana ing lumah meteorit mau. Babagan iki esih dadi masalah, amarga ilmuwan liyané nuduh batu meteor mau wis terkontaminasi. Watu iki dikira-kira ngalami kristalisasi saka wewatuan cair kang wis ana kira-kira 4,1 miliar taun mbiyen. Allan Hills 84001 dikira-kira asalé saka planit Mars nalika masané mars lagi "teles".
Nalika sasi September 2005, Vicky Hamilton saka University of Hawaii at Manoa njlèntrèhaké analisis babagan asal usul ALH 84001 karo nggunakaké data saka Mars Global Surveyor lan Mars Odyssey. Miturut analisis mau, Eos Chasma ning lembah Valles Marineris iku asalé meteorit mau. Nanging, analisis mau ora nyakinaké.
Kabungalor, Lumbis, Nunukan
Kabungalor iku désa ing Kacamatan Lumbis, Kabupatèn Nunukan, Provinsi Kalimantan Wétan, Indonésia.
Pantai Laga, Permata Intan, Murung Raya
Pasisir Laga iku siji désa ing Kacamatan Permata Intan, Kabupatèn Murung Raya, Provinsi Kalimantan Tengah, Indonésia.
Philippe Descola
Philippe Descola ya iku ahli antropologi saka Paris, Prancis, kalairan 19 Juni 1949. Pandhidhikan Philippe olèh saka ing bidang filosofi MA University of Paris-X taun 1972, lisensi ètnologi University of Paris-X (1972). Sabanjuré mèlu doktor ing antropologi sosial École des hautes études en sciences sociales taun 1983. Philippe naté nglakoni panlitian lapangan antropologis ana ing Méksiko 1973 lan Ekuador (taun 1976, 1979, 1981, 1993, lan 1997). Philippe uga nulis karya-karya akademis saka panlitiané, ya iku antarané In the Society of Nature: A Native Ecology in Amazonia (La Nature domestique: Symbolisme et praxis dans l’écologie des Achuar), taun 1986 lan Spears of Twilight: Life and Death in the Amazon Jungle (Les Lances du crépuscule Relations jivaros. Haute Amazonie (1993) . Minangka murid Claude Lévi-Strauss, Philippe fokus ing inter-rélasi antara alam lan budhaya . Dhéwéké wis dadi profesor ing College de France lan direktur Laboratoire d’Anthropologie Sociale.
Setatsiyun Fujikoshi
Setatsiyun Fujikoshi (不二越駅) yaiku setatsiyun sepur ing kutha Toyama, Prefektur Toyama, Jepang, sing dioperasike dening operator sepur swasta Toyama Chihō Railway.
Jalur
Setatsiyun Fujikoshi dilayani dening Jalur Toyama Chihō Railway Fujikoshi, lan nduweni adoh 1.0 kilometer saka titik awal jalur kasebut ing Inarimachi.
Arca Bhairawa
Arca Bhairawa inggih punika patung watu raksasa lan sapunika dados salah satunggaling kolèksi paméran utama ing Museum Nasional Indonésia. Arca punika nggambaraken "Bhairawa", sawijining déwa-raksasa wonten ing aliran sinkretisme Tantrayana, inggih punika pengejawantahan Siwa ugi Buda minangka raksasa ingkang nggegirisi. Arca punika kagayutaken minangka perwujudan Raja Adityawarman amargi piyambakipun minangka panganut Buda aliran Tantrayana Kalachakra.
Deskripsi arca
Bhairawa minangka déwa Siwa wonten ing salah satunggaling aspèk perwujudanipun. Bhairawa berkategori ugra (ganas) lan kagambaraken kanthi sipat kejem, wujudipun nggegirisi, gadhah taring, lan badanipuh ageng sanget kados raksasa. Rékmanipun dipunsanggul ageng dhateng inggil kados bal, nanging ing tengahiipun wonten arca Buda Amitabha, laksana utawi atribut kados punika minangka atribut bodhisattwa Awalokiteswara, bab punika nggambaraken aspèk sinkretisme Tantrayana ingkang manunggalaken unsur Hindhu lan Buda. Bhairawa migunakaken perhiasan ingkang sugih wujud makutha lan kalung, déné kelat bahu, gelang tangan lan gelang sukunipun awujud belitan ula, déné ikat pinggangipun kaukir sirah kala. Bhairawa punia kagambaraken saweg ngindak tiyang cébol ingkang saweg mlumah lan jumeneng ing nginggil lapik 8 tengkorak jéjér ingkang nggambaraken lapangan mayit.
Penemuan
Arca raksasa punika aslinipun dumunung ing bukit ing tengah persawahan ing kompleks percandhian Padang Roco, Dharmasraya, Sumatera Barat, ngadhep dhateng arah wétan lan ing ngandhapipun mili kali Batanghari. Rumiyin, ing papan strategis punika Bhairawa kanthi gagah jumeneng mandeng arah Kali Batanghari, saèngga sinten kémawon ingkang ngléwati kali mau badhé gampil mirsani. Dipunandharaken strategis amargi Padang Roco minangka gerbang mlebet ngléwati Batanghari nuju pusat pamaréntahan Karajan Malayu ing Sumatera Barat, lan arca raksasa punika gadhah fungsi minanka markah tanah.
Arca raksasa punika naté ambruk lan kapendhem lemah, namung satunggal sisih pérangan lapik ingkang nyembul ing lumah lemah. Penduduk sakitar ingkang boen sadar kawontenan arca punika ndadosaken arca punika minangka watu pengasah parang lan damel bolongan lumpang watu minangka lesung kanggé numbuk pantun.Dumugi sapunika bekas bolongan punika saged kapanggihaken ing sisih landasan arca punika. Patung ingkang kagayutaken kaliyan perwujudan Raja Adityawarman punika dipunangkut déning pamarèntah Hindia Walanda nalika taun 1935 dhateng Kebun Margasatwa Bukittinggi. Lajeng ing taun 1937 punika dipunangkut dhateng Museum Nasional ing Batavia lan mapan ing Museum Nasional dumugi sapunika.
Bruna, Purwareja
Bruna iku kacamatan ing Kabupatèn Purwareja.
Shabeellaha Dhexe
Shabele Tengah (Basa Somali: Shabeellaha Dhexe) iku siji laladan administratif (gobolka) ing Somalia kidul. Minangka péranganing tilas laladan Benadir, kutha krajané ya iku Mogadishu nganti tengah taun 1980-an, sabanjuré kutha Jowhar dadi kutha krajan. Laladan iki wewatesan karo laladan Galguduud, Hiiraan, Shabele Ngisor, Banaadir lan Samodra Hindia.
Kabiskopan Yichang
Kabiskopan Yichang/Ichang (Iciamen(sis)) yaiku kabiskopan Latin suffragan ing provinsi grejawi Kabiskopan Agung Hankou, Tiongkok tengah, nanging isih bergantung karo Kongregasi Roma kanggo Evangelisasi Bangsa-Bangsa. Tahta episkopale yaiku Katedral Santo Fransiskus ing kutha Yichang, provinsi Hubei. Kabiskopan kasebut ngalami kalowongan sawise taun 2012.
Shabeellaha Dhexe
Jeneng laladan iki dijupuk saka jeneng Kali Shabeelle kang ngliwati tlatah iki.
Distrik
ir:Shabeellaha Dhexe
Donan, Purwasari, Bajanegara
Donan iku salah sawijining désa/kalurahan  ing kacamatan Purwasari (Purwosari), Kabupatèn Kabupatèn Bojanegara, Provinsi Jawa Wétan, Indonésia.
Melinggih, Payangan, Gianyar
Melinggih iku désa ing Kacamatan Payangan, Kabupatèn Gianyar, Bali.
Kanker prostat
Kanker prostat ya iku lelara kanker kang ana ing prostat. Prostat ya iku salah sijiné klanjer sajeroning sistem reproduksi wong lanang. Kanker prostat bisa kadadéan amarga sèl prostat ngalami mutasi lan wiwit thukul lan ora bisa dikendalekaké. Sel iki bisa nyebar kanthi metastasis saka prostat ing pérangan awak liyané, mligi balung lan lymph node. Kanker prostat bisa nggawe lara lan angèl anggoné pipis, disfungsi erektil lan tandha-tandha liyané.
Prostat iku klanjer kang ana ing sangisoré kandung kemih wong lanang. Fungsi mligi prostat ya iku kanggo mrodhuksi cuwèran kang njaga lan nyaluraké sperma.
Prostat kerep gedhé ukurané nalika umuré 50 taun. Nalika umuré 70 taun 80% wong lanang nduwéni prostat kang gedhé. Akèh wong lanang kang umuré wis lansia kang ngalami masalah nalika nguyuh awit prostat kang ukurané gedhé. Nanging ana uga kang gedhené prostat iki uga saka thukulé kanker. Kanker prortat lumrahé nyerang wong lanang lan lumrahé kang umuré sandhuwuré 65 taun.
Tandha
Tandha-tandhané yèn kena kanker klanjer prostat ya iku.
Panyebab
Panyebap kanker prostat ya iku:
Prasasti Amoghapasa
Prasasti Amoghapasa inggih punika prasasti ingkang kaserat ing pérangan wingking stela (sandharan) patung watu ingkang dipunsebut pāduka Amoghapāśa kados ingkang dipusebutaken ing prasasti Padang Roco. Nalika taun 1347, Adityawarman nambah pahatan aksara wonten ing pérangan winngking patung mau kanggé ngandharaken bilih patung punika nglambangaken piyambakipun. Prasasti punika sapunika kasimpen ing Museum Nasional Indonésia ing Jakarta kanthi nomer inventaris D.198-6469 (pérangan arca).
Asal-usul
Wonten manuskrip ingkang dipunpahat malih ing pérangan wingking patung punika, ingkang sinerat ing basa Sanskerta. Tata basa saking pahatan manuskrip punika boten kastruktur, saèngga awrat anggénipun sami nerjemahaken kanthi leres. Sapvrangan ageng wosipun minangka puji-pujian dhateng Adityawarman.
Penafsiran tèks prasasti
Saking sapérangan tèks ingkang sampun jelas, saged mbiyantu kanggé mrakirakaken maksud saking manuskrip punika. Fokus utama inggih punika babagan pangukuhan utawi pratista, saking patung Amoghapasa déning Ācārya (Pendeta Guru) Dharmaśekara saking dhawuhipun Adityawarman utawi nama ingkang sanès Ādityawarmodaya. Dipunsebutaken ugi, Adityawarman ngandharaken piyambakipun dados Maharajadiraja kanthi gelar Srīmat Srī Udayādityawarma Pratāpaparākrama Rājendra Maulimāli Warmadewa kanthi Mbangsulaken Kaanan Sadèrèngipun (Karajan Melayu) lan lajeng nyukani nama Malayapura nalika taun 1347 Masehi.
Cathetan
<references group="Cathetan"/>
Klanjer adrénal
Ing mamalia, klanjer adrenal (utawa klanjer suprarenalis) iku klanjer endokrin wangun segitelu sing ana ing ndhuwur ginjel (ad, "cerak" utawa "di" + renes, "ginjel"). Klanjer iki tanggung jawabé ngatur réspon stress ing sintesis kortikosteroid lan katekolamin, kalebu kortisol lan hormon adrenalin.
Ikhtisar
Sacara anatomi, klanjer adrenal ana ing njero awak, ing sisih anteriosuperior (ngarep-nduwur) ginjel. Ing manungsa, klanjer adrenal papané sejajar karo balung geger thorax angka 12 lan éntuk suplai getih saka arteri adrenalis.
Sacara histologis, kapérang dadi rong pérangan ya iku medula lan korteks. Pérangan medula wujud sumber sing ngasilaké katekolamin hormon adrenalin epinefrin lan norepinefrin. Éwadéné pérangan korteks ngasilaké kortisol. Sel sing ngasilaké kortisol bisa uga ngasilaké homron androgen kaya testosteron.
Pulo Jéju
Pulo Jéju (Jeju-do) ya iku pulo paling gedhé ing Korea lan dumunung ing sisih kidul Semenanjung korea. Pulo Jéju ya iku siji-sijiné provinsi kang nduwè otonomi khusus Korea Kidul.
Dumunung ing Selat Korea, sisih kidul-kulon provinsi Jeolla Kidul, kang biyèné saprovinsi sadurungé dibagi ing taun 1946. Kutha krajan ya iku Kota Jeju (Jeju-si).
Topografi Pulo Jeju kabentuk 2 yuta taun kepungkur saka kagiyatan vulkanik. Ing tengah pulo, katon Hallasan, ya iku gunung paling dhuwur ing Korea (1.950 m). Pulo iki nduwèni cuaca anget sadawané taun lan ing musim adem arang ana salju.
Pulo Jeju diarani Samdado, "Pulo kang Kalubèran karo Telu Bab" ya iku watu, wanita, lan angin. Amarga nduwèni kaendahan alam lan budaya kang unik, Jeju ya iku salah sijining obyek wisata paling kondhang ing Korea.
Kutha pelabuhan paling cedhak Jéju karo dharatan utama ya iku Mokpo, Jeolla Kidul. Suhu ing Jeju bisa béda-béda kira-kira saka tropis tekan subtropis. Rata-rata suhu saben taun 14,6 °C lan 4,7° ing mangsa adem. Amarga iklim apik, pulo iki akèh jinis tumbuhan ya iki luwih saka 1.700 jinis tanaman, saèngga Jéju diarani uga "Pulo Botani".
Sasuwéné abad, penduduk Pulo Jéju diarani yukgoyeok ("enem jinis wong kang sregep kerja") iku kanggo warga kang nglakoni karya kang angèl lan abot kanggo urip. Asring padha sing diperes kanggo mbayar pajeg kanggo para panggedhe ing ibukutha.
Kadadéan paling serem ing sajarah wong Jeju ya iku insidèn getihen ing periodé tatanan saka Republik Korea ing taun 1948 nganti periode Perang Korea (1950-1953) kang akeh saka sawijining warga padha dibantai amarga dianggep dadi sarang pemberontak utawa komunis. Wong Jéju dikenal minangka wong-wong kang tabah lan bisa betah ing kasusahan.
Sajarah
Miturut cathetan Cina kuna, San Guo Zhi, ing abad kaping-3 M, ing Jeju Island ana sawijining kerajaan kasebut Tamra. Ing wektu iku, Tamra ditetepaké wis ana hubungan dagang karo Telung Serikat Han ing Semenanjung korea. Saka abad ka-5 nganti 9, Tamra uga netepake hubungan perdagangan karo kratoning saka Goguryeo, Silla, Tang lan Jepang. Taun 1105, Tamra digunakaké ing njeron teritori ing Goryeo Dinasti nalika pemerentahan Raja Gojong (jumeneng 1215-1259) lan jeneng Jéju ("wilayah").
Para panggedhe saka Mongol milih Jeju minangka dadi pangkalan kanggo nyerang marang Jepang. Ing periode Dinasti joseon (1392-1910), para panggedhe kapandeng ing Jeju minangka wilayah tapel wates. Ing abad kaping 17, Raja Injo gawé aturan kang wong Jeju padha dilarang menyang dharatan utama. Akibaté, wong-wong Jeju sing banget sepi saka donya njaba.
Ing wektu jajahan Jepang, wong-wong Jeju nandhang keluwèn lan mlarat. Akeh wong dipindhah ing Osaka taun 1923. Sajroné periodé jajahan Walanda, warga Jeju melu ing pasulayan marang kolonialisme. Pasulayan paling gedhé ana ing taun 1931-1932 ing desa-desa ing Kecamatan Gujwa, lan Seongsan, dening penyelam wanita (haenyeo). Ing pengetan Gerakan 1 Maret 1919 1947, kedadéan getihen disebabaké dening polisi kang dibedhil. Warga Jeju nanggepi kadadean iku dening nganakaké demonstrasi gedhé nanging bisa diredam dening militer Amerika Serikat saka pambekukan lan pembantaian.
Kedadean iki ngawinang rèsistensi warga Jéju, utamané saka muda-mudi kang wiwit nglawan lan mbangun pertahanan ing sikil Gunung Halla. Klompok iki ditolak tatanan saka Republik Korea, kang wis dijadwalaké tanggal 10 Mei 1948. Ing tanggal 3 April 1948 padha nyerang 11 pos polisi ing sakabehé pulo. Kadadèan iki tandha wiwitan saka Kedadean Telung April ing Pulo Jeju.
Olah-olahan
Olah-olahan saka wong-wong Jéju beda banget karo kang ana ing dharatan utama. Dhèwèké akèh kang makarya dadi pambelah saingga bahan panganané paling akèh ya iku asil saka sagara. Wong-wong Jéju seneng ngonsumsi panganan seger kaya ta iwak mentah. Asil utama liyané ya iku suket sagara, abalon, lan buah-buahan.
Laladan-laladan ing Somalia
Laladan-laladan ing Somalia (kutha krajan sajeroning tandha kurung), yaiku:
Cathetan: laladan-laladan atanda (*) iku péranganing Républik Somaliland (tilas Somaliland Britania) kang diproklamasèkaké kanthi sepihak lan ora diakoni kanthi internasional.
Nagara-nagara ing teritorial Somalia yaiku:
States and regions of Somalia 소말리아의 지방 Regiões da Somália Statele și regiunile Somaliei Somalia
Hamka Hamzah
Hamka Hamzah (. Hamka Hamzah punika salah satunggaling juru main bal ingkang asalipun saking nagara Indonésia. Hamka Hamzah punika mantan bèg Persija Jakarta. Sapunika, Hamka Hamzah main wonten ing Persipura Jayapura. Hamka Hamzah ugi dados anggota tim nasional bal-balan Indonésia. Sanajan main dados bèg utawi juru main mburi, nanging Hamka Hamzah ugi naté main dados striker. Nalika main dados striker, Hamka Hamzah ngginakaken kaos kanthi nomer geger 23. Hamka Hamzah punika gadhah badan ingkang nginggilipun 172 cm saha awratipun 61 Kg. Hamka Hamzah ugi naté dipunwartakaken badhé main wonten ing klub Sriwijaya FC. Ngenani [pawarta punika pelatih Persipura Jayapura ingkang namanipun Jacksen F Tiago lajeng mbantah pawarta punika. Jacksen boten ngleresaken manawi bèg Hamka Hamzah badhé nggabung kaliyan Sriwijaya FC nalika kompetisi mangsa 2011/12. Hamka Hamzah ugi boten naté nedahaken pawarta punika tumrap manajemen utawi pelatih. Jacksen nedahaken manawi punika namung gosip saking medhia.
Karir
Hamka Hamzah naté main wonten ing klub-klub bal-balan kados ta ingkang kasebutaken wonten ing ngandhap punika.
Pulo Samosir
Pulo Samosir ya iku pulo kang manggon ana ing tengah-tengah Tlaga Toba, provinsi Sumatra Lor. Pulo Samosir dhuwure kira-kira 1.000 mèter ing sadhuwuré sagara. Pulo Samosir sakiwa tengene, ngarep burine diubengi gunung-gunung.
Warèng, Wanasari, Gunungkidul
Warèng iku désa ing Kacamatan Wanasari, Kabupatèn Gunungkidul, Daerah Istimewa Yogyakarta.
Grema
Grema yaiku wong kang pagaweyané mburu kèwan alas (mbebedhag).
Shlomo Deshen
Shlomo Deshen ya iku ahli antropologi saka Frankfurt, Jérman kalairan taun 1935. Shlomo naté kuliah sarjana ing Hebrew University of Jerusalem taun 1960. Sabanjuré ing Manchester University olèh Ph.D. taun 1968. Shlomo nglakoni panlitian antropologis ing Negev, Israel (1960) lan werna-werna panggona ing Israel. Dhéwéké nulis karya-karya antropologis kaya déné Immigrant Voters in Israel: Parties and Congregations in a Local Election Campaign (1970), The Predicament of Homecoming: Cultural and Social Life of North African Immigrants (1974), lan Jews among Muslims: Communities in the Precolonial Middle East (1996). Shlomo iki dadi salah siji antropolog kang karenan lan fokus tur inténsif ing kauripan bebrayan Yahudi ana ing Israel. Dhéwéké dadi pelopor ing kajian hillulot ana ing kagiatan agama wong Israél.
Gyūdon
Gyūdon (牛丼, sapi, mangkuk) utawa beef bowl iku salah siji masakan saka Jepang lan isih kalebu jinisé Donburi. Gyūdon iku wujud sega putih kang diwadhahi mangkuk, dhuwure diwènèhi irisan daging sapi pérangan weteng sapi, bawang bombay kang wis dimasak karo kecap asin lan gula. Supaya ben sedhep, ing dhuwure ditawuri asinan jahe (benishōga), campuran rempah lan lombok kang diarani shichimi, utawa diwènèhi endhog pitik mentah miturut selera.
Gyūdon asalé saka panganan kang diarani Sukiyakidon (sukiyaki donburi), mula asring tinemu gyudon kang diwènèhi shirataki kaya déné sukiyaki. Masakan Gyudon wis wiwit ana wiwit jaman Meiji.
Sajarah
Ing jaman Meiji wis wiwit ana cikal bakale gyūdon kang diarani Gyumeshi, iku wujud sega putih samangkuk ing dhuwure diwènèhi irisan daging turahan Gyūnabe (daging sapi yang dimasak dengan kecap asin dan gula). Nalika iku, wong Jepang asring krungu wong asing ngundang asune, "Come (here)", nanging miturut keprungune wong Jepang, "come" keprungu kaya "kame" lan wong asing iku kanyana lagi ngundang asu kang jenenge Kame. Saka asu kang jenenge Kame jaréné lair sesebutan Kamechabu, chabu (panganan) kanggo si Kame wujud sega kang dicampur turahan Gyūnabe kang ora entek didhahar.
Restoran siyap saji Yoshinoya kang mbuka cabang kanthi sistem waralaba misuwurake gyūdon minangka panganan rakyat ing tengahan taun 1970-an. Panganan kang arep padha uga disajekake kanthi jeneng Gyūmeshi déning restoran waralaba liyané, kayat Yōrōnotaki, Matsuya, Sukiya lan Kōbe Ranputei.
Ing tanggal 11 Fèbruari 2004, Yoshinoya lan restoran gyūdon liyané kapeksa ora ngadol gyūdon manèh amarga kuwatir daging sapi saka Amérikah Sarékat kacemar lelara sapi gila. Parlemèn Jepang ngupaya nekakake manèh daging sapi saka Amérika wiwit sasi Mèi 2005, nanging nembé bisa ngimpor ing wulan Januari 2006.
Ing tanggal 18 September 2006, Yoshinoya ngadol Gyūdon manèh mung sadina thok, iku waé kanthi porsi kang diwatesi (1 yuta porsi kanthi jatah 1.000 porsi per restoran).
Serba-Serbi
Ing Jepang, ana rong istilah penyajian gyūdon ing restoran Yoshinoya: Tsuyudaku lan Negidaku. Tsuyudaku tegesé sega kang diwènèhi duduh daging kang akèh, déné Negidaku tegesé sega kang diwènèhi bawang bombay kang akèh.
Windu, Karangbinangun, Lamongan
Windu iku désa ing Kacamatan Karangbinangun, Kabupatèn Lamongan, Provinsi Jawa Wétan, Indonésia.
Dhaptar sekolah menengah atas negeri ing Jawa Tengah
Pratélan sekolah menengah atas nagari ing Jawa Tengah inggih punika salah satunggaling pratélan ingkang ngewrat nama-nama sekolah tingkat menengah atas ingkang nagari ingkang mapan wonten ing Provinsi Jawa Tengah.
Kalam Buku, Lumbis, Nunukan
Kalam Buku iku désa ing Kacamatan Lumbis, Kabupatèn Nunukan, Provinsi Kalimantan Wétan, Indonésia.
Dhaptar sekolah menengah atas negeri ing Jawa Tengah
Ing kutha Magelang, ing kutha Pekalongan wonten kirang langkung gangsal SMA nagari, ing kutha Semarang wonten kirang langkung enem welas sma nagari, Kota Salatiga, Kota Surakarta, lan Kota Tegal saha kalih dasa kabupatèn inggih punika kabupatèn BAnjarnagara wonten kirang langkung sekawan sma nagari, ing Kabupatèn BAnyumas wonten kirang langkung sewelas sma nagari, ing Kabupatèn Blora wonten kirang langkung tigang sma nagari, ing Kabupatèn Brebes wonte kirng langkung kalih welas sma nagari, ing kabupatèn cilacap wonten kirang langkung gangsal sma nagari, ing kabupatèn grobogan wonten kirang langkung kalih sma nagari, ing kabupatèn Magelang wonten kirang langkung sewelas sma nagari lan kalih madrasah aliyah nagari, kabupatèn Pekalongan, Kabupatèn Purbalingga, Kabupatèn Purworejo, Kabupatèn Rembang, Kabupatèn Semarang, KAbupaten Kudus, Kabupatèn Sragen, Kabupatèn Boyolali, Kabupatèn Sukoharjo, kabpaten Tegal, Kabupatèn Temanggung, KAbupaten Wanagiri, Kabupatèn Wonosobo, Kabupatèn Kebumèn. Ing ngandhap punika inggih pratélan sekolah menengah atas, saé punika ingkang swasta punapa déné ingkang nagari ingkang wonten ing Provinsi Jawa Tengah:
= Negeri = Ing ngandhap punika inggih pratélan sekolah menengah atas nagari ingkang wonten ing Provinsi Jawa Tengah:
Kabupatèn Banjarnegara
SMA Negeri 1 Purwareja Klampok
Kabupatèn Kudus
SMA Negeri 1 Gebog SMA Negeri 1 Jekulo Kudus
Kabupatèn Sukoharjo
SMA Negeri 1 Sukoharjo SMA Negeri 2 Sukoharjo SMA Negeri 3 Sukoharjo
Kabupatèn Kebumèn
= Swasta =
Surakarta
🇨🇴
Bubuk beras
Bubuk beras (Sitophilus oryzae) kéwan kang dikenal seneng mapan ing wewijènan (séréalia) kang disimpen ing lumbung utawa gudhang. Bubuk beras kalebu ama kang banget ngrugèni lan angèl dikendhalèni manawa wis nyerang. Ora mung nyerang gabah/beras, nanging uga jagung, gandum, jewawut, canthèl lan kacang-kacangan. Larvané ndhelik sajeroning wewijèn, déné imagoné mangan pathiné.
Kalebu jinis kumbang kang ukurané cilik.
Wedharan
Bubuk beras kang diwasa dawané watara 2 mm kanthi moncong kang dawa. Wernané soklat tuwa utawa ireng. Wujudé saèmper karo bubuk jagung, nanging manawa disetitèkaké nyata ana pira-pira bedané.
Bubuk beras bisa mabur lan umur bubuk kang wadon bisa nganti 3-5 sasi. Bubuk beras wadon ngendhog 2-6 iji saben dinané, lan gunggungé bisa 300 iji sadawané uripé. Moncong kang dawa kanggo gawé bolongan ing beras lan nyèlèhaké endhog.
Endhog disèlèhaké ing beras kang dibolongi kang jeroné watara 1mm, lan banjur netes sawisé watara 7 dina. Larva kang netes langsung menggerek beras kang dadi papan uripé lan mapan ing kono nganti wujud imago. Sawisé umur 28-90 dina (lumrahé 31 dina) banjur métamorfosis dadi kumbang.
Blimbing, Karangnangka, Klathèn
Blimbing iku désa ing Kacamatan Karangnangka, Kabupatèn Klathèn, Jawa Tengah.
Magnor
Magnor punika dhusun ingkang kapernah ing praja Nurwègen.
Mranggi
Mranggi yaiku wong kang pagaweyané nggawé warongka keris.
Desain Grapis
Desain grapis utawa rancang grapis iku prosès komunikasi gawé elemen visual, koyo huruf, bentuk, lan gaambar sing kanggone digawé nentukno sudut pandang pesan sing arep disampek ake. Babagan iki ngelibatake proaaàses komunikasi visual.
Sajarah
Sajarah desain grafis ga bisa pedhot teko sejarahperkembangan seni rupo. Karenanya, produk komunikasi visual paling tuwo sing tau tinemu ya iku lukisan gua ning Lascaux, Perancis, kiro-kiro asalé soko taun 15.000-10.000 SM. Simbol-simbol sing bentuk e ideogram iki ngembang dadi aksara sing saiki digawé liwat layar gawai. Temuan mesin cetak sing ngembang teko Tiongkok nganti Eropa uga dadi faktor wigati gawé perkembangan kawitan desain grapis.
Henry Cole iku salah sijiné uwong sing paling pengaruh ning dunyo pendidikan desain ana ing Inggris, dek e ngomong ana ing pemerintah yèn desain iku wigati koyo ana ing jurnal sing judhul e Journal of Design and Manufactures. Dek e ngadakno The Great Exhibition kanggo ngerayakno muncul e teknologi indhustri modern lan desain model Victoria.
Romain Gary
Romain Gary (pocapan Prancis: [gaʁi]; 21 Mèi [Julian 8 Mèi] 1914 – 2 Dhésèmber 1980), lair mawa jeneng Roman Kacew lan uga ditepungi mawa jeneng Émile Ajar, iku sawijining diplomat Prancis, pangripta roman, sutradara filem lan pilot Perang Donya II katurunan Litvak Yahudi Litowen. Dhèwèké siji-sijiné pangripta sing menangaké Prix Goncourt ping loro mawa jeneng sing béda-béda. Romain Gary iku nulis buku Education européenne ing taun 1945.
Tangstad
Tangstad punika dhusun ingkang kapernah ing praja Nurwègen.
Wates, Ngaliyan, Semarang
Wates iku kalurahan kang dumunung ing kacamatan Ngaliyan, Semarang, Jawa Tengah, Indonésia.
Kabiskopan Tingzhou
Kabiskopan Tingzhou/Changting (Timceuven(sis)) yaiku kabiskopan sing ana ing prefektur kekaisaran Tiongkok Tingzhou fu. Katedrale ana ing kutha Tingzhou.
Kasunyatan ing lapangan sawise revolusi ora kaya ngene, kabiskopan kasebut isih ana ing naungan provinsi gerejawi Fuzhou, ing ngisor tahta Metropolitan Fuzhou.
Taman Nasional Siberut
Taman Nasional Siberut dumunung wonten ing Pulo Siberut, Kabupatèn Kapuloan Mentawai, Sumatera Barat. Taman Nasional ingkang jembaripun 190.500 hektar punika katetepaken kanthi "Surat Dudutan Mantri Kehutanan No. 407/Kpts-II/1993". Saderengipun taun 1981 pulo punika sampun katetepaken dados "cagar biosfer" mawi projek Man and Biosphere UNESCO.
Ing Pulo Siberut kacathet antawisipun 896 jinis tetuwuhan kayu, 31 jinis mamalia, kaliyan 134 jinis peksi. Ugi wonten sekawan (4) jinis endemik primata ingkang badhé cures, inggih punika siamang Mentawai (bilou, Hylobates klossii), lutung (joja, Presbytis potenziani), monyet Mentawai (simakobu, Simias concolor), saha beruk (bokoi, Macaca pagensis).
Pulau Siberut kalebet Taman Nasional Siberut punika minangka salah satunggaling Cagar Biosfir ingkang dipuntetepaken déning UNESCO wonten ing Program Man and the Biosphere (MAB).
Boten kathah pangunjung ingkang mlebet wonten ing kawasan taman nasional, saha dumugi sapunika obyek utama kanggé para pangunjung dhumateng Puli Siberut namung saperlu ningali budaya masarakat Mentawai ingkang dumunung wonten ing sakanan kiringipun taman nasional. Wonten ing kathah bab, masarakat Mentawai minangka bebrayan ing Indonésia ingkang taksih sanget tradhisional saha sapérangan ageng nganut kapitadosan animisme. Kegiatan sosialipun kapusataken ing kiwa-tengené UMA, inggih punika sawijining "rumah bersama" ingkang ukuranipun dawa saha dipunhuni déning 30-80 tiyang.
Fauna Taman Nasional Siberut
Hylobates klossii (Bilou utawi Siamang Kerdil), Bilou minangka jinis primata ingkang paling misuwur wonten ing Mentawai. Kanthi anatomis kalebet jinis ungko paling sepuh ingkang taksih gesang kanthi wulu-wulu ingkang arang kanthi warni cemeng saha selaput antawising driji angka kalih kaliyan angka tiga. Pekik Bilou paling prasaja antawis pekikan ungko, langkung dawa, variatif saha boten kalakokaken déning ungko sanèsipun. Bilou uripipun kanthi kelompok ingkang kasungsun saking induk lanang saha babon kanthi anak-anakipun ingkang déréng ageng (ingkang taksih eném). Bilou kalebet kéwan monogami kanthi satunggal kulawarga rata-rata tiga dumugi sekawan cacahipun, déné cacahing anggota saben kelompok saged dumugi ing cacah 11 ungko.
Pablengan, Matesih, Karanganyar
Pablengan iku désa ing Kacamatan Matesih, Kabupatèn Karanganyar, Provinsi Jawa Tengah, Indonésia.
Kelusa, Payangan, Gianyar
Kelusa iku désa ing Kacamatan Payangan, Kabupatèn Gianyar, Bali.
Gapluk, Purwasari, Bajanegara
Gapluk iku désa ing kacamatan Purwasari (Purwosari), Kabupatèn Bojanegara, Provinsi Jawa Wétan, Indonésia.
Plasareja, Matesih, Karanganyar
Plasareja (cara Indonésia: Plosorejo), iku salah sawijining désa / kalurahan ing Kacamatan Matesih, Kabupatèn Karanganyar, Provinsi Jawa Tengah, Indonésia.
Paris Hilton
Paris Whitney Hilton (lair ing 17 Fèbruari 1981 ing New York City) iku siji sélébriti Amérika Sarékat sing dadi misuwur amarga saka nglakoni barang sing aéng-aéng minangka dhèwèké ahli waris kulawarga Hilton sing ndarbèni hotèl. Dhèwèké kapisan misuwut déning sérial The Simple Life. Banjur dhèwèké uga nyanyi lan sabanjuré. Ing taun 2007 dhewèké naté lumebu kunjara.
Testis
Ing mamalia, testis papané ing njaban awak, digandhéngaké karo tubulus spermatikus lan papané ing njeron skrotum. Iki cocog karo kasunyatan manawa prosès spermatogenesis mamalia bakal luwih efisien kanthi suhu luwih asor saka suhu badan (< 37 °C).
Kéwan saliyané mamalia ora duwé testis ing njaba. Manuk, kang suhu awaké dhuwur, duwé testis ing njeron awak. Miturut téyori para ahli, manuk migunakaké kanthong udharané kanggo njaga suhu optimal testis, nanging ing panlitèn saterusé disebutaké manawa testis manuk fungsiné bakal apik ing suhu awak.
Samangsa pubertas, testis tumuwuh kanggo miwiti spermatogenesis. Ukuran testis gumantung ing prodhuksi sperma (akèhé spermatogenesis), cuwèran intersisial, lan prodhuksi cuwèran saka sel Sertoli.
Lumrahé, loro testis iku ora padha gedhené. Bisa uga salah siji papané luwih ngisor tinimpang sijiné. Perkara iki amarga bédané struktur anatomis pembuluh getih ing testis kiwa lan tengen.
Fungsi
Peranané testis iku ing sistem réproduksi lan sistem endokrin.
Zona Éuro
Zona Euro utawa eurozone, kanthi resmi jenengé euro area, iku tlatah gabungan ing babagan ékonomi lan kauangan (EMU) saka 19 nagara anggota Uni Éropa (EU) kang nganggo dhuwit euro minangka valuta resmi tunggal. Dina iki tlatah mau dumadi saka nagara-nagara Ostenrik, Bèlgi, Siprus, Finlan, Prancis, Jerman, Yunani, Irlandia, Italia, Luksemburg, Malta, Walanda, Portugal, Slowak, Slowén lan Spanyol. Wolu nagara (ora kalebu Swèdhen, kang kanthi de facto duwé pilihan opt out) nagara liya wajib gabung tlatah iki sawisé ngebaki kritéria lumebu kang ketat.
Testis
Fungsi
Kerjané testis ing sakngisoré pangawasan hormon gonadotropik saka klanjer pituitari pérangan anterior:
Struktur
Testis dibungkus déning lapisan fibrosa kang karan tunika albuginea. Ing njeron testis ana akèh saluran kang karan tubulus seminiferus. Tubulus iki dikebaki déning lapisan sel spérma kang wis utawa lagi tumuwuh.
Spermatozoa (sel winih kang wis siyap kanggo diejakulasiké), bakal gerak saka tubulus nuju rete testis, duktus efferen, lan epididimis. Yèn éntuk rangsangan sèksual, spermatozoa lan cairané (kabèh karan banyu mani) bakal ditokaké menyang njaban awak liwat vas deferen lan pungkasané, penis.
Sawar getih testis
Molekul gedhé ora bisa nembus ke lumen (pérangan njero tubulus) liwat getih, amarga anané ikatan kang kuwat antar sel Sertoli. Fungsi saka sawar getih testis iku kanggo nyegah réaksi auto-imun. Awak busa nggawé antibodi nglawan spermané dhéwé, mula prakara iki dicegah nganggo sawar. Yèn spérma ana reaksi karo antibodi bakal njalari radhang testis lan ngurangi kasuburan.
Kasehatan
Penyakit ing testis kang paling wigati dimangertèni:
Pangangkatan testis:
Bengawan Sala
Bengawan Sala, utawa ditulis Bengawan Solo sajeroning éjaan basa Indonésia, utawa Banawi Sala iku sawijining kali kang mili saka Gunung Lawu ngliwati Provinsi Jawa Tengah lan Jawa Wétan. Bengawan Sala mili ngalor ngliwati tlatah Jawa Tengah. Satekané Cepu, kali iki menggok ngétan liwat Bojanegara banjur notog Sagara Jawa. Bengawan Sala dadi kali kang dawa dhéwé ing Pulo Jawa, ya iku dawané udakara 540 kilomèter. Saliyané migunani minangka sarana ilèn-ilèn warga ing tlatah kang diliwati, kiwa-tengené Bengawan Sala kawentar minangka tlatah kang nyimpen sajarah antropologi kuna. Tlatah Kali Bengawan Sala ambané ana watara 20.125 km kubik. Saka tlatah Pagunungan Sewu, Kali Bengawan Sala mili ngliwati 20 kabupatèn/kutha, ya iku 9 kabupatèn ing Jawa Tengah: Wanagiri, Klathèn, Sukaharja, Karanganyar, Boyalali, Sragèn, Blora, Rembang lan kutha Surakarta. Déné ing wewengkon Jawa Wétan ana 11 kabupatèn kang diliwati ya iku: Ngawi, Magetan, Panaraga, Madiun, Pacitan, Bojanegara, Tuban, Lamongan, Gresik lan Surabaya, tumuli mili tekan Sagara Jawa.
Sumber panguripan
Banyu Bengawan Sala wis akèh gunané kanggo panguripané masarakat kang manggon ing laladan ilèné. Cathetan taun 1998, kang ndunungi kang manggon ing laladan ilèné Bengawan Sala kacathet ana wong 15,3 yuta, utawa padha karo 12,8 % saka kabèh kang ndunungi Pulo Jawa. Sawetara kurang luwih 76 % kang ndunungi mau golèk panguripan saka budidaya sajeroning sèktor tetanèn. Saliyané ilèn-ilèn, banyu Bengawan Sala uga dadi sumberé banyu ombèn-ombèn, sumber tenaga listrik, budidaya iwak banyu tawa lan tambak, saha sawatara kang ndunungi uga golèk panguripan saka njupuki gesik kali.
Sumber Banyu Baku
Banyu Bengawan Sala, mligi kang wis ditanggul minangka sumber bebakalan banyu ombé lan indhustri.
Sumber Tenaga Listrik
Bendungan Bengawan Sala, contoné Bendung Wanagiri, minangka sumber ènèrgi listrik kang migunani tumrap kaperlon bendinan lan kaperlon indhustri.
Banjir
Bojanegara, salah siji laladan ilèné Bengawan Sala pérangan ilir, kerep ngalami banjir. Wulan April 2007 Bojanegara kena banjir gedhé kang nglubèri 14 kacamatan: Margamulya, Ngraho, Padangan, Kasiman, Purwasari, Kalitidu, Malo, Trucuk, Bojanegara, Kapas, Balèn, Sumbereja, Kanor, lan Baurena. Banjir iki uga nglubèri wewengkon Tuban kang dunungé uga ana ing tlatah iliré Bengawan Sala.
Panjemberan Kali
Banyu kali ing laladan Kabupatèn Sragèn kadhang kala rupa-rupa warnaé. Kaanan iki mratandhani anané panjemberan ing ledhok-ledhok kali kang nglantari patiné mikroorganisme sajeroning kali. Kuwalitas banyu saka ndhuwur uga wis ora nemoni sarat kanggo sarana rékréasi banyu, budidaya iwak tawa, paingon, lan mbanyoni tuwuhan. Kuwalitas banyuné wis ngluwihi bakuné kang ditemtokaké, ya iku biochemical oxygen demand (BOD) kelas II lan chemical oxygen demand (COD). Ing Kutha Sala, paramèter wis ngluwihi bakuné kuwalitas banyu kang wis ditemtokaké ya iku total suspended solid (TSS) kelas II, nitrit kelas II lan III, BOD kelas II, lan COD. Prakara iki mratandhani yèn banyu Bengawan Sala ing Désa Jurug, Majasanga, Boyalali ngandhut akèh bakal panjember saka regedan indhustri utawa tetanèn, kaya déné abuk kimia. Uji sumur warga uga nuduhaké kasil kang padha. Kuwalitas banyu sumur kang ndunungi Désa Getas, Cepu, Blora, contoné, isih kagolong apik lan bisa dipigunakaké kanggo kabutuhan omahan bendinan. Nanging amarga zat mangan ngluwihi wates bakuné, wernané banyu dadi semu soklat. Panlitèn baktèri Escherichia coli ana ing banyu sumur lan banyu Bengawan Sala ing sawatara papan pangamatan nduduhaké yèn jinis banyu ana ing panggon iku ngandhut baktèri ngluwihi wates baku supaya bisa kanggo banyu ombèn. Akèhing kandhutan baktèri Escherichia coli racaké linantaran saking panjemeran ing omah-omah, mligi saka ténja lan regedan kéwan.
Karusakan ing Kukuban Ilir
Ana ing sawangan Bengawan Sala ing Ujung Pangkah, Gresik, Jawa Wétan, alas bakao wis didadèkaké papan panambakan urang lan bandeng. Kaanan iki nglantari rusaking kukuban kana kaya ta mudhuné cacahing manuk lan iwak saha tekaning lelara bintul putih kang banjur nglantari prakara sosial-ékonomi wong-wong kana. Data Dinas Kalasan lan Piwakan Kabupatèn Gresik taun 2002 medharaké yèn 250 héktar tlatah pasisir ngalami abrasi. Miturut Edi Purwanto, staf Yayasan Bina Alam Indonésia kang nliti pasisir Ujung Pangkah, wit bakao ing Ujung Pangkah yèn diklumpukaké dadi siji ambané mung kari udakara limang héktar waé.
Sarana Ilèn-ilèn kang wis rampung utawa lagi diyasa
Gungungé dana kang dientèkaké pamaréntah kanggo pangrembakan wewengkon Kali Bengawan Sala nganti taun 1999 udakara Rp 1 trilyun (APBN + BLN).
Kabiskopan Agung Nyeri
jmpl|Katedral Nyeri Kabiskopan Agung Nyeri (Nyerien(sis)) yaiku tahta Metropolitan kanggo provinsi grejawi Nyeri, Kenya, salah sijining saka papat ing Kenya, Afrika Wetan. Tahta episkopal katedral saka biskop agunge menika Katedral Bunda saka Consolata, ing Nyeri, Kenya.
Juru Sungging
Juru Sungging yaiku wong kang pagaweyané nggawé nggambar sesawangan utawa pemandangan.
Joe Biden
Joseph Robinette "Joe" Biden, Jr. (lair ing Scranton, Pennsylvania, 20 November 1942) iku pulitikus lan pengacara Amérika Sarékat saka Wilmington, Delaware. Biden iku anggota Parté Dhémokrat lan Senator senior saka Delaware, wektu iki ing sajeroning mangsa kalungguhan kaping 6. Biden tau nyalonaké dhiri sajeroning pamilihan présidhèn 1988 lan 2008 nanging banjur mundur. Ing tanggal 22 Agustus 2008, diumumkaké yèn Barack Obama wis milih Biden minangka pasangan bakal calon wakil presidhèné sajeroning pamilihan présidhèn 2008. Saiki, dheweke njabat minangka presiden Amerika wiwit taun 2021.
Biden dilairaké ing Scranton, Pennsylvania, saka kulawarga Joseph R. Biden, Sr. lan Catherine Eugenia Finnegan. Biden anak pambarep saka 4 sesadulur lan digulawentah sajeroning lingkungan agama Katulik Roma. Kulawarga iki pindah menyang Delaware nalika Joe Biden umur 10 taun. Ing taun 1961, Biden lulus saka Archmere Academy in Claymont, lan taun 1965 saka University of Delaware ing Newark. Biden banjur nerusaké pendhidhikan menyang Syracuse University College of Law, lulus taun 1968.
Robert Desjarlais
Robert Desjarlais ya iku ahli antropologi saka Holyoke, Massachusetts, Amérikah Sarékat, kalairan taun 1962. Pandhidhikané Robert olèh saka ing University of Massachusetts Amherst (BA) taun 1984. Sabanjuré ana ing University of California, Los Angeles (MA) taun 1987 lan Ph.D. taun 1990. Panlitian kang wis dilakoni ya iku ana ing Yolmo, Nepal (1988) lan Boston (taun 2001 nganti 2002). Karya-karya kang tinulis déning dhèwèké ya iku Shelter Blues: Sanity and Selfhood among the Homeless (1997) lan Sensory Biographies: Lives and Deaths among Nepal’s Yolmo Buddhists (2003). Robert nliti ètnografi kang kapisan bab Yolwo ing Népal Himalaya. Dhéwéké nuduhaké cara wong Yolmo nggoléki lan nambani penyakit miturut cara tradhisional. Saka bebrayan Yolmu, Robert duwé pisumbangan penting ing bab ètnografi Budha Himalaya lan Asia Kidul.
Éducation européenne
Education européenne (Prancis Pawiyatan Éropah) iku siji novèl basa Prancis pangriptané Romain Gary sing dibabar ing taun 1945.
Ringkesan
Janek Twardowski, protagonis carita iki, iku siji bocah lanang umur patbelas taun. Dhèwèké anaké siji dhokter Polen saka Wilno. Ing awal mangsa atis taun 1942, nalika Paprangan Stalingrad wiwit, Janek lumebuh alas amarga didhawuhi wong tuwané lan ndelik ing kono. Wong tuwané emoh manawa Janek iku tiwas ing ngayuda kaya kakangmasé loro. Dhèwèké olèh sapuluh sak kenthang sing siji-sijiné aboté sèket kilogram. Sawisé sawatara dina ora olèh kabar saka wong tuwané, dhèwèké ngira manawa wong tuwané wis dipatèni wadyabala Jerman. Banjur dhèwèké metu saka alas lan mèlu perang.
Suku Bangsa ing Indonesia
Ono luwih teko 300 kelompok etnik utawa bebrayan ing Indonesia. utawa, bener e 1.340 bebrayan miturut sensus BPS taun 2010.
Suku Jawa ya iku kelompok suku gedhé dhéwé ing Indonesia sing jumlah e bisa tekan 41% saka jumlah populasi. Wong Jawa akèh-akèh e ngumpul ing pulau Jawa, nanging mayuta-yuta wong podo nyebar ing warna-warna pulau Nusantara malah ono sing pindah menyang jaban rangkah ky ing Malaysia lan Suriname. Suku Sunda, suku Melayu, lan suku Madura ya iku suku gedhé dhéwé sabanjuré ing nagara iki. Akeh suku-suku nyelepit, apa manèh ing Kalimantan lan Papua, duwé populasi cilik sing anggotane mung atusan wong. Akeh-akèh e boso daerah melbu golongan rumpun bahasa Austronesia, sanajan ngunu, akèh-akèh e suku di Papua melbu ing rumpun basa Papua utawa Melanesia.
Bogobabadan, Karangbinangun, Lamongan
Bogobabadan iku désa ing Kacamatan Karangbinangun, Kabupatèn Lamongan, Provinsi Jawa Wétan, Indonésia.
Warm Bodies (filem)
Warm Bodies nggih punika filem horor komedi romantis saking Amérikah Sarékat ingkang kadamel taun 2013. Filem punika dipunarahaken déning Jonathan Levine adhedhasar saking skénario anggitanipun Jonathan Levine, dipunangkat saking novel Warm Bodies pakaryanipun Isaac Marion. Juru damel filem Warm Bodies antawisipun David Hoberman, Todd Lieberman lan Bruna Papandrea. Juru paraga ingkang sami kadhapuk maragani filem punika antawisipun Nicholas Hoult, Teresa Palmer, Rob Corddry, Dave Franco, Analeigh Tipton, Cory Hardrict lan John Malkovich.
Pangulasing juru kritik
Film Warm Bodies pikantuk pangulasan rerata rerata saking para juru kritik. AdhedhasarRotten Tomatoes, filem niki nampi pandhemenan dumugi 81%, saking 191 pangulasan, kanthi rata-rata 6.8/10. Sawetawis miturut Metacritic, filem niki pikantuk angka 60 saking 100, adhedhasar pambijinipun 39 juru kritik.
Box office
Filem Warm Bodies kasil ngempalaken arta dumugi $66,380,662 saking panggiyaran ing Amerika Ler, lan $50,600,000 saking negari sanèsnipun, kanthi gunggung $116,980,662, nglangkungi ardhana ingkang sampun medal kagem kabetahan pandamelan, nggih punika $35 yuta.
Kalisun, Lumbis, Nunukan
Kalisun iku désa ing Kacamatan Lumbis, Kabupatèn Nunukan, Provinsi Kalimantan Wétan, Indonésia.
Bringin, Ngaliyan, Semarang
Bringin iku kalurahan kang dumunung ing kacamatan Ngaliyan, Semarang, Jawa Tengah, Indonésia.
Dja Endar Moeda
Dja Endar Moeda utawa gadhah asma Dja Endar Moeda Harahap ya iku tokoh pers migunani basa Melayu. Endar iki lairan ing kutha Padang Sidempuan, surya 1861. Tiyange uga dadi guru ing pawiyatan dhasar ana ing kutha Padang Sidempuan. Banjur nalika 1887, miwiti dadi wartawan ing kalawarta Soeloeh Pengadjar.
Kéwan kekrikitan
Kéwan kekrikitan (rodent, saka basa Latin rodere, "ngrikiti") ya iku mamalia saka ordo Rodentia, kang ditondoi déning sepasang saka untu seri kang thukul terus ing saben rahang ndhuwur lan ngisor. Kira-kira 40% saka kabèh spésiès mamalia ya iku kéwan kekrikitan; kéwan kekrikitan ana akèh ing kabèh bawana kejaba Antartika. Kéwan kekrikitan iku mamalia kang paling warna-warna lan manggon ing warna-warna habitat terrestrial, kalebu lingkungan kang digawé manungsa.
Spésiès bisa arboreal, fossorial (burrowing), utawa semiakuatik. Kéwan kekrikitan kondhang kalebu tikus, bajing, asu prairie, landak, beaver, guinea pig, hamster, lan kapibara. Kéwan kaya ta kelinci, truwèlu, lan pika sapisan kalebu Rodentia, nanging saiki dianggep dadi ing ordho kapisah, Lagomorpha.
Mèh kabèh kéwan kekrikitan ya iku kéwan cilik karo awak kuwat, sikil cendhak, lan buntut dawa. Kéwan kekrikitan padha migunakaké untu seri kang landep kanggo ngrikiti pangan, ngedhuk burrow, lan mbéla dhèwèké. Akèh kang mangan wiji utawa matèri tuwuhan liyané, nanging ana uga kang panganané luwih warna-warna. Kéwan kekrikitan dadi kéwan sosial lan akèh spésiès sing urip ing masarakat kanthi cara komplèks saka sesambungan karo saben liyané. Kawin antarané kéwan kekrikitan bisa béda-béda  saka monogami, poligini, nganti promiscuity. Akeh duwé anakan saka kéwan enom kang altricial lan katilar, nanging liyané duwé precocial (relatif luwih tumuwuh) pas lair.
Rekaman fosil kéwan kekrikitan awalé saka Paleosen ing superbawana Laurasia. Kéwan kekrikitan tambah akèh macemé ing Eosen, pas nyebar bawana, sok-sok malah nemu cara kanggo nglintasi sagara. Kéwan kekrikitan ngrambah Amérika Kidul lan Madagaskar saka Afrika, lan padha siji-sijiné mamalia plasental terestrial kang nggayuh lan njajah Australia.
Kéwan kekrikitan digunakaké minangka pangan, kanggo sandhangan, minangka ingon-ingon, lan minangka kéwan laboratorium in riset. Sawetara spésies, ing tartamtu tikus coklat, tikus ireng, lan tikus omah, dadi omo serius, mangan lan spoiling pangan kang disimpen déning manungsa, lan nyebar lelara. Spésiès kang kawanuhaké kang ora sengaja saka kéwan kekrikitan asring dianggep invasif, lan wis njalari kapunahan akèh spésies, kaya ta manuk-manuk ing pulo-pulo, sadurungé diisolasi saka prédator kang urip ing lemah.
Demakijo, Karangnangka, Klathèn
Demakijo iku désa ing Kacamatan Karangnangka, Kabupatèn Klathèn, Jawa Tengah.
Sungai Batang Purnama, Permata Intan, Murung Raya
Sungai Batang Purnama iku désa ing Kacamatan Permata Intan, Kabupatèn Murung Raya, Provinsi Kalimantan Tengah, Indonésia.
Hendro Kartiko
Hendro Kartiko punika salah satunggaling juru main bal Indonésia. Hendro Kartiko punika lair nalika tanggal 24 April 1973 wonten ing kitha Surabaya. Nalika main, limrahipun Hendro Kartiko njabat dados Kiper. Hendro Kartiko gadhah badan ingkang nginggilipun 178 cm saha awratipun 71 kg. Hendro Kartiko limrahipun ngginakaken kaos kanthi nomer geger 1. Hendro Kartiko asring dipunwastani "Fabien Barthez Indonesia". Jejuluk punika amargi Hendro gadhah mustaka ingkang gundhul. Hendro Kartiko sampun main bal mbélani tim nasional Indonésia sampun langkung saking 50 tetandhingan. Hendro Kartiko wiwit main bal wonten ing tinm nasional Indonésia nalika taun 1996. Hendro Kartiko kalebet salah satunggaling juru main timnas Indonésia ingkang asring main. Kajuwaraan ingkang naté dipuntumuti Hendro Kartiko inggih punika Piala Asia 1996 saha Piala Asia 2000. Wonten ing kajuwaraan punika, Hendro Kartiko main kanthi saé saéngga pikantuk pahargyan kiper utama tim bintang Asia 2000 déning AFC. Wonten ing klub, nalika taun 2005 Hendro Kartiko main wonten ing klub bal-balan Persija Jakarta. Nalika taun 1999, Hendro Kartiko dados kiper ingkang saé piyambak ing Indonésia.
Karir
Karir ingkang dipunlampahi Hendro Kartiko.
Mindhik
Mindhik iku salah sawijing panganan jajanan utawa cemilan sing kawentar ing laladan Jawa Tengah lan Jawa Wétan, nanging wis rada langka, wujud gorèngan wiji trembesi. Ing sawatara panggonan ana uga sing ngarani godril. Wiji Trembesi sing wis digorèng sangan mau rasané énak tur gurih. Amarga kari njupuki woh trembesi sing wis padha tiba ing lemah, panganan iki regané ya pancèn murah, mulané cocog yèn dadi panganan jajanané murid Sekolah Dasar SD sing sanguné racaké pas-pasan. Mindhik racaké di dol ning plataran sekolah, ning pasar utawa ing papan panggonan sing lagi ana keraméan utawa tontonan. Jaman biyèn yèn dodol mindhik ora dibungkus nganggo plastik, nanging diwadhahi conthong sing digawé saka dluwang. Carané mangan mindhik, kudu disisil ndhisik, mèh padha karo mangan kwaci. Yèn wiji mindhik wis dipépé nganti garing lan nggorèngé cukup panas, matengé akèh sing mlethèk dadi luwih gampang mangané.